b'\n_START_ARTICLE_\nJ\xc5\xabrat\xc4\x97 Mork\xc5\xabnien\xc4\x97\n_START_SECTION_\nBiografija\n_START_PARAGRAPH_\nSutuoktinis Zigmantas Viktoras Mork\xc5\xabnas. 1963 m. baig\xc4\x97 Vilniaus universiteto Istorijos ir filologijos fakultet\xc4\x85. 1993 m. humanitarini\xc5\xb3 moksl\xc5\xb3 daktar\xc4\x97._NEWLINE_1973\xe2\x80\x931998 m. dirbo Lietuvos filosofijos ir sociologijos institute (iki 1977 m. Lietuvos moksl\xc5\xb3 akademijos Istorijos instituto Filosofijos, teis\xc4\x97s ir sociologijos skyrius, 1977\xe2\x80\x931990 m. Lietuvos moksl\xc5\xb3 akademijos Filosofijos, sociologijos ir teis\xc4\x97s institutas). Nuo 1998 m. Mykolo Romerio universiteto (1997\xe2\x80\x932000 m. Lietuvos teis\xc4\x97s akademija, 2000\xe2\x80\x932004 m. Lietuvos teis\xc4\x97s universitetas) d\xc4\x97stytoja, nuo 2007 m. profesor\xc4\x97. 2000\xe2\x80\x932005 m. Lietuvos teis\xc4\x97s universiteto UNESCO Taikos kult\xc5\xabros ir demokratijos katedros ved\xc4\x97ja, nuo 2000 m. UNESCO klubo Paideia: filosofinis pilietin\xc4\x97s visuomen\xc4\x97s ugdymas prezident\xc4\x97. Sta\xc5\xbeavo 1993 m. \xc5\xa0vedijoje, 2003 m. JAV. Skait\xc4\x97 prane\xc5\xa1imus filosofijos pasauliniuose kongresuose: Bostonas 1999 m., Stambulas 2003 m., At\xc4\x97nai 2013 m.\n_START_SECTION_\nMokslin\xc4\x97 veikla\n_START_PARAGRAPH_\nMokslin\xc4\x97s veiklos pagrindin\xc4\x97s kryptys: \xc5\xa1iuolaikin\xc4\x97 socialin\xc4\x97 filosofija, \xc5\xa1iuolaikinio socialinio pa\xc5\xbeinimo metodologija, \xc5\xbemogaus teisi\xc5\xb3 filosofija.'